ՏԵՂԵԿԱՆՔ - ՀԻՄՆԱՎՈՐՈՒՄ

<< ՀՀ ՍՅՈՒՆԻՔԻ ՄԱՐԶԻ ՄԵՂՐԻ ՀԱՄԱՅՆՔԻ ՎԱՐՉԱԿԱՆ ՏԱՐԱԾՔՈՒՄ ԳՏՆՎՈՂ, ՀԱՄԱՅՆՔԱՅԻՆ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ ՀՈՂԱՄԱՍԵՐԸ <<ՄԵՂՐԻ 1>> ԲԱՐԵԳՈՐԾԱԿԱՆ ԿԱԶՄԱԿԵՐՊՈՒԹՅԱՆԸ ՕՏԱՐԵԼՈՒՆ ՀԱՄԱՁԱՅՆՈՒԹՅՈՒՆ ՏԱԼՈՒ ՄԱՍԻՆ>> ՄԵՂՐԻ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՄԱՍԻՆ

Որոշման նախագծի ընդունման անհրաժեշտությունը պայմանավորված է հետևյալով.

 Նախագծով նախատեսվում է քննարկել Հայաստանի Հանրապետության Սյունիքի մարզի Մեղրի համայնքի սեփականություն հանդիսացող հողամասերը (3 միավոր) ուղղակի վաճառքով օտարել <<Մեղրի 1>> բարեգործական հիմնարկին: <<Մեղրի 1>> բարեգործական կազմակերպությունը նախատեսվում է նշված հողամասերում գտնվող պատմամշակույթային արժեքներ ներկայացնող ավերակները վերականգնել, որը կնպաստի տուրիզմի զարգացմանը: Նշված հողմասերը չեն գտնվում ՀՀ հողային օրենսգրքի 60-րդ հողերի ցանկում և ծանրաբեռնված չեն սերվիտուտներով:

 Որոշման նախագծի ընդունումը կնպաստի նաև համայնքային սեփականություն հանդիսացող հողամասերի օտարման և օգտագործման տրամադրման արդյունավետությունը, ինչ էլ հնարավորություն կտա համայնքի բյուջեի մուտքերն ավելացնել մոտ 930 000 ՀՀ դրամով:

 Ելնելով վերոգրյալից Մեղրի համայնքի ավագանու քննարկմանն է ներկայացվում <<Տալ համաձայնություն՝ ՀՀ Սյունիքի մարզի Մեղրի համայնքի Մեղրի քաղաքի վարչական սահմաններում գտնվող, համայնքային սեփականություն հանդիսացող հողամասերը (3 միավոր) ուղղակի վաճառքով <<Մեղրի 1>> բարեգործական կազմակերպությանը օտարելու մասին>> ավագանու որոշման նախագիծը:

ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՀՀ ՍՅՈՒՆԻՔԻ ՄԱՐԶԻ ՄԵՂՐԻ ՀԱՄԱՅՆՔԻ ԲՅՈՒՋԵԻ ԵԿԱՄՈՒՏՆԵՐՈՒՄ ԵՎ ԾԱԽՍԵՐՈՒՄ ՍՊԱՍՎԵԼԻՔ ՓՈՓՈԽՈՒԹՅՈՒՆՆԵՐԻ ՄԱՍԻՆ

ՀՀ Սյունիքի մարզի Մեղրի համայնքի ավագանու «Տալ համաձայնություն՝ ՀՀ Սյունիքի մարզի Մեղրի համայնքի Մեղրի քաղաքի վարչական սահմաններում գտնվող, համայնքային սեփականություն հանդիսացող հողամասերը (3 միավոր) ուղղակի վաճառքով <<Մեղրի 1>> բարեգործական կազմակերպությանը օտարելու մասին» որոշման նախագծի ընդունման կապակցությամբ ՀՀ Սյունիքի մարզի Մեղրի համայնքի բյուջեի եկամուտները կավելանա մոտ 12 000 000 դրամով, իսկ բյուջեի ծախսերում փոփոխություններ չեն առաջանա:

ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԱՅԼ ԻՐԱՎԱԿԱՆ

 ԱԿՏԵՐԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՄԱՍԻՆ

ՀՀ Սյունիքի մարզի Մեղրի համայնքի ավագանու «Տալ համաձայնություն՝ ՀՀ Սյունիքի մարզի Մեղրի համայնքի Մեղրի քաղաքի վարչական սահմաններում գտնվող, համայնքային սեփականություն հանդիսացող հողամասերը (3 միավոր) ուղղակի վաճառքով <<Մեղրի 1>> բարեգործական կազմակերպությանը օտարելու մասին» որոշման նախագծի ընդունման կապակցությամբ այլ իրավական ակտերի ընդունման անհրաժեշտություն չի առաջանում։

 ՀԱՄԱՅՆՔԻ ՂԵԿԱՎԱՐ ՄԽԻԹԱՐ ԶԱՔԱՐՅԱՆ